**Nadležno Ministarstvo: MINISTARSTVO ZNANOSTI I OBRAZOVANJA**

**RKDP:10758**

**MB. 03090213**

**OIB:21940297306**

**Šifra djelatnosti: 8520**

**Broj žiro rn. 2402006-1100109207**

**Lovran, 10.04.2025.**

**BILJEŠKE UZ OBRAZAC PR-RAS**

**(Izvještaj o prihodima i rashodima, primicima i izdacima za razdoblje**

**od 01.01.2025. do 31.03.2025.)**

1. Ukupni prihodi poslovanja ostvareni u razdoblju od 01.01.2025.-31.03.2025. koji se nalaze na šifri 6 iznose 514.738,48 eura. Prihodi poslovanja veći su od prihoda ostvarenih u izvještajnom razdoblju prethodne godine. Razlog odstupanja navedeni su pojedinačno u daljnjem tekstu.

Šifra 6361 predstavlja prihode financirane od:

* strane jedinica lokalne samouprave koje temeljem Ugovora sklopljenih sa Školom financiraju redovno poslovanje i rad Škole, produženog boravka, natjecanja u znanju i vještinama učenika, nagrade za ostvarene rezultate učenika tijekom školske godine, rad školskog sportskog kluba, rad dječjeg zbora škole (šifra u analitičkim podacima 63613). U 2025.g. sklopljeni su Ugovori sa JLS na veće iznose zbog povećanja broja odjela produženog boravka i zapošljavanja još jedne djelatnice u produženi boravak. Time su se povećala i sredstva koja smo dobili u prvom kvartalu 2025.g. u odnosu na promatrano razdoblje prethodne godine.
* od strane Ministarstva znanosti i obrazovanja kojima se financiraju rashodi za zaposlene, rad Županijskih stručnih vijeća, osiguranje besplatnih zaliha menstrualnih higijenskih potrepština, naknade za zaposlene (prijevoz, regres, božićnica, dar djeci, jubilarne nagrade, naknade za bolovanja duža od 90dana i smrt užeg člana obitelji tzv. pomoći, uskrsnice, otpremnine), rashode za prehranu učenika, te nabavu radnih udžbenika koji se jednokratno dodjeljuju učenicima škole jer nisu za višegodišnju upotrebu, izvannastavne aktivnosti (šifra 63612 u analitičkim podacima). Ovi prihodi su veći u odnosu na prihode ostvarene u prethodnom izvještajnom razdoblju, razlika povećanja prihoda u odnosu na prethodnu godinu nastala je zbog povećanja rashoda za zaposlene. Također se isplata nagrade za uskršnje blagdane isplatila u promatranom kvartalu u 2024.g., dok je isplata iste u 2025.g. bila nakon izvještajnog razdoblja. Povećali su se i rashodi za prijevoz djelatnika na posao i s posla jer se povećala cijena prijevoza, te su zbog promjene rasporeda mnogi djelatnici ostvarili pravo na isplatu prijevoza po prijeđenom kilometru jer rade u Područnoj školi prema kojoj nema organiziranog javnog prijevoza u vrijeme kada je djelatnicima potrebno za dolazak i odlazak s posla.

Šifra 6413 predstavlja prihode od kamata za depozite po viđenju, odnosno sredstva koja se na dan obračuna nalaze na žiro računu Škole. U promatranom razdoblju u odnosu na prethodno izvještajno razdoblje na žiro računu Škole bilo je više sredstava pa su i obračunate kamate na depozite po viđenju veće u promatranom razdoblju 2025.g. u odnosu na 2024.g..

Šifra 6526 predstavlja prihode od sufinanciranja mliječnog obroka, produženog boravka uplaćenih od strane roditelja učenika Škole, prihod uplaćen od strane polaznika za polaganje stručnog ispita. Prihodi su veći u odnosu na prihode ostvarene u izvještajnom razdoblju prethodne godine. Šifra u analitičkim podacima 65264 predstavlja prihode za sufinanciranje mliječnog obroka i usluge produženog boravka. Ova vrsta prihoda nešto se povećala u odnosu na prihode u prethodnom izvještajnom razdoblju zbog povećanja broja polaznika produženog boravka odnosno otvaranja još jednog odjela produženog boravka. Drugi razlog je i poskupljenje cijene ručka u produženom boravku jer se na poziv za javnu nabavu za tu vrstu usluge javio samo jedan pružatelj usluge koji ima veću cijenu nego dosadašnji. Time se povećala i cijene koštanja usluge produženog boravka i prihodi koji se ostvaruju pružanjem te usluge.

Šifra 6615 predstavlja prihode od iznajmljivanja školskog prostora tzv. vlastiti prihodi Škole oni su veći u odnosu na prihode u prethodnom izvještajnom razdoblju iz razloga što je u 2025.godini Škola sklopila Ugovora o najmu školskog prostora na veći iznos nego u prethodnom izvještajnom razdoblju i to zbog povećanja broja prostorija i sati korištenja prostorija škole od strane Umjetničke škole Matka Brajše Rašana, a i sva potraživanja naplaćena su u promatranom razdoblju u odnosu na prethodno izvještajno razdoblje kada je škola imala otvorena potraživanja za ovu vrstu usluge (šifra 9661).

Šifra 6631 Tekuće donacije- ovi prihodi ostvareni su u puno manjem iznosu u odnosu na

prethodno izvještajno razdoblje. U 2024.g. imali smo veliku donaciju koja je bila prikupljena

zbog odlaska učenika članova školskog zbora Lovranske črešnjice na dodjelu nagrada u

Cipar . U 2025.g. prikupljene su donacije za smještaj učenika članova školskog zbora

Lovranske črešnjice na natjecanju u Požegi. Kako su sredstva potrebna za Požegu puno

manja od onih koji su bili potrebni za odlazak učenika na Cipar tako su i prihodi od donacije

puno manji.

Šifra 6711 Prihodi iz nadležnog proračuna su prihodi dobiveno od nadležnog proračuna Primorsko-goranske županije kojima se financira redovna djelatnost materijalni i financijski rashodi Škole, rad pomoćnika u nastavi, Škola plivanja i Školski kurikulum. Ovi prihodi ostvareni su u manjem iznosu nego u prethodnoj godini. Razlog tome je što smo u 2024.g. nabavljali lož ulje u promatranom razdoblju što je znatno povećalo i prihode i rashode po ovom izvoru financiranja, a u 2025.g. nismo imali tu vrstu prihoda i rashoda u promatranom razdoblju jer nismo imali potrebe za tim.

1. Ukupni rashodi poslovanja koji se nalaze na Šifri 3 iznose 684.944,77 eura. Rashodi poslovanja veći su u odnosu na rashode ostvarene u prethodnom izvještajnom razdoblju. Razlozi odstupanja navedeni su u daljnjem tekstu.

Šifra 31 predstavlja rashode za zaposlene koji se odnose na rashode za plaću djelatnika, prekovremeni rad, plaću za posebne uvjete rada, ostale rashode za zaposlene i doprinose u iznosu od 587.279,85 eura.

Rashodi pod šifrom 3111 veći su od rashoda ostvarenih u prethodnom izvještajnom razdoblju jer je tijekom 2025.godine povećana osnovica za izračun plaće djelatnicima. Također se u 2025.g. temeljem Izmjena Pravilnika o proračunskom računovodstvu i računskom planu (NN154/24) rashodi plaće za ožujak evidentiraju kao trošak , ne više pod šifru 19 Rashodi budućih razdoblja. Takvo evidentiranje rashoda uvećali su ukupne rashode po ovoj šifri u odnosu na rashode u 2024.g. kada su se rashodi za plaću ožujka evidentirani na šifri 19 Rashodi budućih razdoblja.

Šifra 3113 i 3114 bitno se razlikuju u usporedbi sa prošlogodišnjim rashodima, a ovise o količini bolovanja, te količini kombiniranih odjela i programa rada sa djecom koja imaju posebne potrebe. U promatranom razdoblju ovi rashodi su veći zbog većeg broja bolovanja, također je u promatranom razdoblju dio djelatnika jedan dan bilo u štrajku zbog kojeg su ostali učitelji ostvarili prekovremeni rad zbog zamjene učitelja u štrajku, te je veći broja učenika koji imaju posebne potrebe.

Rashodi pod šifra 312 manji su u promatranom razdoblju zbog toga što je Nagrada za uskršnje blagdane u 2024.g. isplaćena u promatranom razdoblju , dok će ista u 2025.g. biti isplaćena nakon izvještajnog razdoblja. Naknade za bolest, invalidnost i smrtni slučaj (analitička šifra 31215) puno je manja jer smo imali samo jednu isplatu pomoći za smrt užeg člana obitelji, dok smo u 2024.g. imali više i naknada za smrt užeg člana obitelji i naknada za pomoć za bolovanje preko 90 dana.

Analitička šifra 31214 Otpremnine veća je u promatranom razdoblju u odnosu na prethodnu godinu jer se povećala osnovica za izračun iste.

Zbog povećanja plaće povećali su se i rashodi na šifri 3132 Doprinosi za obvezno zdravstveno osiguranje, a na šifri 3133 rashodi za Doprinose za obvezno osiguranje u slučaju nezaposlenosti ostvareni su u promatranom razdoblju u odnosu na izvještajno razdoblje 2024.g. jer smo imali isplatu sudskih presuda u 2025.godini. Također se u 2025.g. temeljem Izmjena Pravilnika o proračunskom računovodstvu i računskom planu (NN154/24) rashodi plaće za ožujak evidentiraju kao trošak , ne više pod šifru 19 Rashodi budućih razdoblja. Takvo evidentiranje rashoda uvećali su ukupne rashode po šifri 3132 u odnosu na rashode u 2024.g. kada su se rashodi za plaću ožujka evidentirani na šifri 19 Rashodi budućih razdoblja.

Šifra 32 Materijalni rashodi predstavljaju rashode za tekuće poslovanje Škole. Rashodi poslovanja nešto su veći u odnosu na rashode ostvarene u izvještajnom razdoblju prethodne godine . Razlike po pojedinačnom trošku obrazložene su po šiframa u daljnjem tekstu.

Šifra 321 Naknade troškova zaposlenima predstavljaju rashode za službena putovanja, naknade za prijevoz na posao i s posla, stručna usavršavanja i korištenje privatnog automobila u službene svrhe . Svi rashodi uvećani su u promatranom razdoblju u odnosu na prethodnu godinu osim rashoda pod šifrom 3214 Ostale naknade troškova zaposlenima.

Rashodi pod šifrom 3211 Službena putovanja, i šifrom 3213 Stručna usavršavanja uvećani su jer je više djelatnika otišlo na stručno usavršavanje u promatranom razdoblju zbog takve organizacije stručnih usavršavanja.

Šifra 3212 (Analitička šifra 32121) Naknade za prijevoz na posao i s posla uvećana je zbog porasta cijene javnog prijevoza i promjene rasporeda kojom je više djelatnika ostvarilo pravo na isplatu naknade prijevoza po prijeđenom kilometru što je uvećalo ovu vrstu rashoda. Također se u 2025.g. temeljem Izmjena Pravilnika o proračunskom računovodstvu i računskom planu (NN154/24) rashodi plaće za ožujak evidentiraju kao trošak , ne više pod šifru 19 Rashodi budućih razdoblja. Takvo evidentiranje rashoda za prijevoz uvećali su ukupne rashode po ovoj šifri u odnosu na rashode u 2024.g. kada su se rashodi za plaću ožujka evidentirani na šifri 19 Rashodi budućih razdoblja.

Rashoda za korištenje privatnog automobila šifra 3214 Ostale naknade troškova zaposlenima smanjen je u odnosu na izvještajno razdoblje prethodne godine jer se sve više poslova obavlja elektronskim putem, te je sve manja potreba korištenja privatnog automobila u službene svrhe.

Šifra 322 Rashodi za materijal i energiju su rashodi koji obuhvaćaju sav uredski i ostali materijal, namirnice za školsku kuhinju, materijal i dijelove za tekuće i investicijsko održavanje, sitan inventar i službenu radnu obuću i odjeću. Ovi rashodi u skladu su sa rashodima ostvarenim u prethodnom izvještajnom razdoblju. Pojedinačno po vrsti rashoda postoje odstupanja.

Šifra 3221 Uredski materijali i ostali materijalni rashodi manji su u odnosu na prethodnu godinu jer nije bilo potrebe u promatranom razdoblju za ovom vrstom rashoda za razliku od 2024.g. kada smo imali veće potrebe i time su i rashodi u tom razdoblju bili veći.

Šifra 3222 Materijal i sirovine - rashodi su uvećani jer se povećala cijena ručka u produženom boravku jer se na Poziv za javnu nabavu te usluge javio samo jedan ponuđač koji je imao veću cijenu od dosadašnje. Također se povećao broj učenika upisanih u produženi boravka čime se povećao broj ručkova i visina rashoda za namirnice.

Šiframa 3223 Energija – rashodi su smanjeni jer je u 2024.g. nastao rashod za nabavu lož ulja u promatranom razdoblju a u 2025.g. nismo imali potrebe za tom vrstom rashoda u promatranom razdoblju.

3224 Materijal i dijelovi za tekuće i investicijsko održavanje - ovi su se rashodi povećali jer je u 2025.g. došlo do potrebe za povećanjem sigurnosti učenika škole zbog nemilog događaja koji se dogodio u jednoj osnovnoj školi u Hrvatskoj. Prema uputama Osnivača postavljene su automatske brave, video-parlafon na ulazu u Matičnu i Područnu školu i za postavljanje istih nastali su uvećani ovi rashodi u odnosu na prethodnu godinu kada nismo imali taj slučaj.

Šifra 3225 Sitan inventar rashodi su veći zbog povećane potrebe nabave sitnog inventara u promatranom razdoblju 2025.g. u odnosu na 2024.g. i to za nabavu šaha za izvannastavnu aktivnost šah.

Šifra 323 Rashodi za usluge obuhvaćaju rashode za telefon, poštarinu, prijevoz, tekuće i investicijsko održavanje, uslugu promidžbe i informiranja, komunalne usluge, najam opreme, zdravstvene i veterinarske usluge, intelektualne, računalne i ostale usluge. Oni su u ukupnosti u skladu sa rashodima realiziranim u prethodnom izvještajnom razdoblju. Pojedina odstupanja u odnosu na prethodno izvještajno razdoblje će se objasniti pojedinačno po šiframa.

Šifra 3231 usluga telefona, pošte i prijevoza smanjena je u odnosu na prethodnu godinu jer smo u 2024.g. imali rashod za prijevoz ručkova koji se zasebno fakturirao od strane tadašnjeg dobavljača. Sa novim dobavljačem u 2025.g. nemamo više tu vrstu troška pa je rashod smanjen u odnosu na 2024.g.

Šifra 3232 Usluga tekućeg i investicijskog održavanja znatno je smanjena jer smo u 2024.g. imali problema sa radom kotlovnice pa je popravak iste znatno uvećao ovu vrstu rashoda u odnosu na rashode ostvarene u 2025.g. kad nismo imali tu vrstu rashoda. U 2025.g. prema uputama Osnivača postavljene su automatske brave, video-parlafon na ulazu u Matičnu i Područnu školu zbog sigurnosti učenika, no ukupan rashod i dalje je manji u promatranom razdoblju od rashoda u 2024.g.

Šifra 3234 Komunalne usluge također su smanjene u 2025.g. u odnosu na 2024.g. jer je Škola raskinula Anex ugovora za dodatan odvoz otpada jer više nije bilo potrebe za ovom vrstom usluge.

3235 Zakupnine i najamnine ova vrsta rashoda je uvećana zbog povećanja cijene usluge najma opreme (2\* kopirni aparat, jedan u Matičnoj i jedan u Područnoj školi Mošćenička Draga ).

Zdravstvene i veterinarske usluge šifra 3236 također su veće jer su se obvezni zdravstveni pregledi djelatnika na koje djelatnici ostvaruju pravo temeljem Temeljnog kolektivnog ugovora za službenike i namještenike u javnim službama realizirali u promatranom razdoblju u 2025.g. dok su se u 2024.g. realizirali nakon izvještajnog razdoblja. To je objašnjenje za šifru u analitičkim podacima 32361.

Šifra 3237 Intelektualne i osobne usluge u skladu su sa realiziranim u izvještajnom razdoblju prethodne godine .Analitička šifra 32372 veća je u odnosu na prethodnu godinu zbog povećanja osnovica za izračun plaće koja je temelj za izračun Ugovora o djelu za učitelja islamskog vjeronauka.

Šifra 3238 Računalne usluge –usluge su veće u odnosu na promatrano razdoblje jer smo u 2024.g. imali manje potrebe za ovom vrstom usluge.

Veliko povećanje imamo kod šifre 3239 Ostale usluge iz razloga potreba školskog zbora Lovranske črešnjice koje su za nastup koristile usluge tonskog majstora i usluge šivanja uniformi za zbor , a te usluge nismo imali realizirane u 2024.g.

Šifra 324 Naknade troškova osobama izvan radnog odnosa puno su veći u

promatranom razdoblju 2024.g. jer se u 2024.g.financirao službeni put učenika škole

na dodjelu nagrade u Cipar. Takav trošak nismo imali u 2025.g. i zato su rashodi u

2025.g. puno manji.

Šifra 329 Ostali nespomenuti rashodi poslovanja obuhvaćaju rashode za naknade

rada povjerenstva, reprezentaciju , članarine, pristojbe i naknade, troškove sudskih

postupaka, te ostali nespomenuti rashodi poslovanja. Ovi rashodi puno su veći u

odnosu na rashode ostvarene u izvještajnom razdoblju prethodne godine i to iz

slijedećih razloga:

* rashodi 3293 Reprezentacija, rashodi su u skladu sa rashodima realiziranim u prethodnoj godini
* rashodi 3294 Članarine veće su zbog poskupljenja iznosa članstva u 2025.g. u odnosu na 2024.g.
* rashod 3295 Pristojbe i naknade –ova vrsta rashoda nešto je veća u odnosu na rashode realizirane u prethodnoj godini zbog povećanja iznosa naknade za nezapošljavanje invalida. Također se zbog Izmjena Pravilnika o proračunskom računovodstvu i računskom planu (NN154/24) rashodi ove naknade za ožujak u 2025.g. više ne evidentiraju pod šifrom 19 Rashodi budućih razdoblja nego kao rashod pa je i to povećalo rashode pod ovom šifrom
* šifrom 3296 Troškovi sudskih postupaka rashodi u 2024.g. nisu realizirani jer nismo dobili niti jednu pravomoćnu presudu za isplatu. U 2025.g. imali smo jednu isplatu sudske presude te zato imamo realizirane rashode u 2025.g.
* šifra 3299 Ostali nespomenuti rashodi poslovanja u skladu su sa rashodima realiziranim u prethodnom izvještajnom razdoblju ovisni su o stvarnoj potrebi.

Šifra 34 Financijski rashodi obuhvaćaju rashode za uslugu banke, te rashode za zatezne kamate. Ovi rashodi su puno veći u odnosu na prethodno razdoblje. Šifra 3431 je nešto veća zbog većih troškova usluge banke. Šifra 3433 zatezne kamate rashodi su znatno veći jer smo u 2025.g. imali isplatu sudske presude za povećanje osnovice u 2016. i 2017.godini kod koje smo morali platiti zatezne kamate, a takvu isplatu nismo imali u 2024.g.

Šifra 37 Naknade građanima - predstavljaju rashode za Naknade građanima i kućanstvima u naravi, sufinanciranje cijene prijevoza (Analitička šifra 37221) koju smo realizirali u 2025.g. jer smo imali učenike koji su išli na punkt, dok u 2024.g. nismo imali potrebu za ovom vrstom rashoda jer nije bilo učenika koji su išli na punkt. U 2024.g. imali smo realizaciju ostalih naknada iz proračuna u naravi a odnosila se na plaćenu kotizaciju učeniku na natjecanju (Analitička šifra 37229) takav rashod nismo imali u 2025.g. jer nije bilo potrebe za tom vrstom rashoda.

Šifra 96 Obračunati prihodi poslovanja (nenaplaćeni) - predstavlja obračunate prihode poslovanja za korištenje usluge izrade mliječnog obroka i produženog boravka, najma školskog prostora, te pomoći proračunskim korisnicima iz proračuna koji im nije nadležan. Ova šifra je znatno veća jer su se temeljem Izmjena Pravilnika o proračunskom računovodstvu i računskom planu (NN154/24) u 2025.g. počele evidentirati sve Pomoći temeljem Ugovora ili Odluka koje potražujemo od proračuna koji nam nije nadležan što je znatno uvećalo ovu šifru u odnosu na 2024.g. Ova šifra sastoji se od Potraživanja za Ugovore sklopljene sa JLS (Općinom Lovran, Općinom Mošćenička Draga i Gradom Opatijom) za koje još nisu prispjeli prihodi, zatim se sastoji od iznosa pomoći za isplatu plaće, oporezivog prijevoza i naknade za nezapošljavanje invalida obračunatih za ožujak 2025.g. za koje će prihod pristići nakon izvještajnog razdoblja, te obračunatih prihoda za pružene usluge produženog boravka. Što se tiče šifre 9661 sva potraživanja za najam školskog prostora naplaćena su u 2025.g. dok u 2024.godini nisu bila naplaćena i zato imamo iznos pod ovom šifrom u 2024.g.

1. Ukupni rashodi za nabavku nefinancijske imovine (šifra 4) iznose 2.513,50 eura. Rashodi pod ovom šifrom nisu realizirani u 2024.g. jer nije bilo potrebe za realizacijom ove vrste rashoda, dok smo u 2025.g. imali realizaciju ovih rashoda jer se ukazala potreba za tim i to pod šifrom 4222 za kupnju mobilnog uređaja i pod šifrom 4223 za postavljanje uređaja video-parlafona po uputi osnivača za povećanje sigurnosti učenika škole u Matičnoj i u Područnoj školi.
2. Šifra 9221-9222 Višak prihoda i primitaka preneseni odnosi se na višak prihoda u iznosu od 21.877,66 eura. Višak prihoda nastao je po slijedećim izvorima financiranja:
   * Višak prihoda vlastitih sredstava od najma školskog prostora u iznosu od 4.252,86 eura koji će biti utrošen u narednom razdoblju temeljem usvojenog Financijskog plana i Odluke o raspodjeli rezultata i načinu korištenja viška prihoda u 2025.godini.
   * Višak prihoda poslovanja od strane prihoda za posebne namjene u iznosu od 19.883,20 eura i to od rada školske kuhinje u iznosu od 2.900,27eura, te od rada produženog boravka u iznosu od 16.982,93 eura. Višak ovih prihoda utrošit će se u narednom izvještajnom razdoblju u skladu sa usvojenim Financijskim planom i temeljem Odluke o raspodjeli rezultata i načinu korištenja viška prihoda u 2025.godini.
   * Manjak prihoda Pomoći dobivenih od strane MZO u iznosu od 2.258,40 eura, a odnose se na : višak prihoda za projekt Izvannastavne aktivnosti „Trajnaninanena“ u iznosu od 1.981,67 eura i višak prihoda za nabavu psiholoških testova za projekt „Mentalno zdravlje“ u iznosu od 2.984,00 eura koji će se namjenski temeljem Odluke o raspodjeli rezultata i načinu korištenja viška prihoda u 2025.godini utrošiti u drugom polugodištu školske godine 2024./2025, te manjak prihoda u iznosu od 281,11 eura za troškove sudske pristojbe čiji se prihodi očekuju u 2025.godini i manjak prihoda za financiranje prehrane učenika za prosinac 2024.g. u iznosu od 6.942,96 eura čiji se prihodi očekuju u 2025.g.

Višak prihoda puno je veći u promatranom razdoblju 2025.g. u odnosu na 2024.g., a ovisi o potrebama poslovanja škole i dinamici potrošnje prihoda.

1. Rezultat poslovanja šifra Y006 predstavlja manjak prihoda i primitka za pokriće u slijedećem razdoblju u iznosu od 150.842,13eura. Takvo povećanje manjka u odnosu na prethodnu godinu dogodilo se zbog novog načina evidentiranja rashoda za obračun plaće temeljem Izmjena Pravilnika o proračunskom računovodstvu i računskom planu (NN154/24) u 2025.g. gdje se rashodi za plaću za ožujak evidentiraju kao rashodi i direktno utječu na rezultat više se ne evidentiraju preko šifre 19 , a kako nismo primili prihod za tu vrstu rashoda evidentiran je manjak.

Rezultat se sastoji od slijedećih stavki:

* Višak prihoda vlastitih sredstava od najma školskog prostora u iznosu od 2.959,21 eura koji će biti utrošen u narednom razdoblju temeljem usvojenog Financijskog plana i Odluke o raspodjeli rezultata i načinu korištenja viška prihoda u 2025.godini.
* Višak prihoda od donacija u iznosu od 700,00eura utrošit će se u narednom izvještajnom razdoblju u skladu sa usvojenim Financijskim planom i temeljem Odluke o raspodjeli rezultata i načinu korištenja viška prihoda u 2025.godini.
* Višak prihoda poslovanja od strane prihoda za posebne namjene u iznosu od 3.778,03 eura i to od rada školske kuhinje u iznosu od 3.385,53eura, od rada produženog boravka u iznosu od 337,32 eura, te višak prihoda uplaćen za polaganje stručnog ispita defektologa u iznosu od 55,18eura. Višak ovih prihoda utrošit će se u narednom izvještajnom razdoblju u skladu sa usvojenim Financijskim planom i temeljem Odluke o raspodjeli rezultata i načinu korištenja viška prihoda u 2025.godini.
* Manjak prihoda Pomoći dobivenih od strane MZO u iznosu od 145.697,63 eura, a odnose se na : višak prihoda za projekt Izvannastavne aktivnosti „Trajnaninanena“ u iznosu od 1.981,67 eura i višak prihoda za nabavu psiholoških testova za projekt „Mentalno zdravlje“ u iznosu od 4.386,26 eura, višak prihoda za polaganje stručnog ispita za defektologa 77,78eura, višak prihoda za rad ŽSV 490,00eura, manjak prihoda za sudske pristojbe u iznosu od 186,74eura, manjak prihoda za prehranu učenika za ožujak u iznosu od 8.587,64eura, manjak prihoda za plaće 3/2025.g., oporezivi prijevoz 3/2025.g. i naknadu za invalide 3/2025.g. u iznosu od 143.858,96eura.

Višak prihoda utrošit će se namjenski temeljem Odluke o raspodjeli rezultata i načinu korištenja viška prihoda u 2025.godini , dok se za manjak prihoda očekuju nakon izvještajnog razdoblja .

* Manjak pomoći od strane JLS u iznosu od 3.205,70eura za koje se očekuje prihod nakon izvještajnog razdoblja
* Manjak prihoda iz nadležnog proračuna u iznosu od 9.376,04eura za koje se očekuje pokriće nakon izvještajnog razdoblja.

1. Šifra 19 Rashodi budućeg razdoblja –ova šifra se temeljem Izmjena Pravilnika o

proračunskom računovodstvu i računskom planu (NN154/24) u 2025.g. više ne koristi, tako da imamo evidentirano stanje u promatranom izvještajnom razdoblju samo u 2024.g.

1. Na kraju izvještajnog razdoblja (Šifra 11K ) Stanje novčanih sredstava iznosi 34.043,74 eura, stanje novčanih sredstava u skladu je sa realiziranim u 2024.g. a sastoje se od :
   1. Prihoda za projekt Mentalno zdravlje 4.386,26eura
   2. Prihoda za projekt Trajnaninena 1.981,67eura
   3. Prihod za stručni ispit defektolog 132,96eura
   4. Prihod za rad ŽSV 490,00eura
   5. Prihod od donacije 700,00eura
   6. Višak prihoda vlastitih sredstava 2.959,21eura
   7. Višak prihoda poslovanja školska kuhinja 3.385,53eura
   8. Viška prihoda poslovanja rad produženog boravka 337,32eura
   9. Manjak prihoda za sudske pristojbe 186,74eura
   10. Manjak prihoda JLS 3.205,70eura
   11. Isplata predujma za pokretanje sudske ovrhe 19,91eura
   12. nepodmirenih obveza za zaposlene i rashode poslovanja čiji su prihodi i rashodi prispjeli u izvještajnom razdoblju, a rok dospijeća im prelazi izvještajno razdoblje u iznosu 22.710,75 eura,
   13. viška prihoda poslovanja za prehranu 1.371,47eura
   14. manjak prihoda za rashode službenih putovanja koji su isplaćeni sa žiro računa škole, a za njih nije pristigao prihod od strane nadležnom proračuna u iznosu od 999,08eura.

ANALITIČKI PODACI OBJAŠNJENJE:

* šifra 63612 Tekuće pomoći iz državnog proračuna - Ovi prihodi su veći u odnosu na prihode ostvarene u prethodnom izvještajnom razdoblju, razlika povećanja prihoda u odnosu na prethodnu godinu nastala je zbog povećanja rashoda za zaposlene. Također se isplata nagrade za uskršnje blagdane isplatila u promatranom kvartalu u 2024.g., dok je isplata iste u 2025.g. bila nakon izvještajnog razdoblja. Povećali su se i rashodi za prijevoz djelatnika na posao i s posla jer se povećala cijena prijevoza, te su zbog promjene rasporeda mnogi djelatnici ostvarili pravo na isplatu prijevoza po prijeđenom kilometru jer rade u Područnoj školi prema kojoj nema organiziranog javnog prijevoza u vrijeme kada je djelatnicima potrebno za dolazak i odlazak s posla.
* šifra 63613 Tekuće pomoći proračunskim korisnicima iz proračuna (JLS) koji im nije nadležan- U 2025.g. sklopljeni su Ugovori sa JLS na veće iznose zbog povećanja broja odjela produženog boravka i zapošljavanja još jedne djelatnice u produženi boravak. Time su se povećala i sredstva koja smo dobili u prvom kvartalu 2025.g. u odnosu na promatrano razdoblje prethodne godine.
* Šifra 65264 sufinanciranje cijene usluge odnose se na sufinanciranje učeničkih marendi i usluge produženog boravka. Ova vrsta prihoda nešto se povećala u odnosu na prihode u prethodnom izvještajnom razdoblju zbog povećanja broja polaznika produženog boravka odnosno otvaranja još jednog odjela produženog boravka. Drugi razlog je i poskupljenje cijene ručka u produženom boravku jer se na poziv za javnu nabavu za tu vrstu usluge javio samo jedan pružatelj usluge koji ima veću cijenu nego dosadašnji. Time se povećala i cijene koštanja usluge produženog boravka i prihodi koji se ostvaruju pružanjem te usluge.
* Šifra 31214 Otpremnine - veća je u promatranom razdoblju u odnosu na prethodnu godinu jer se povećala osnovica za izračun iste.
* Šifra 31215 Naknada za bolest, invalidnost i smrtni slučaj - puno je manja jer smo imali samo jednu isplatu pomoći za smrt užeg člana obitelji, dok smo u 2024.g. imali više i naknada za smrt užeg člana obitelji i naknada za pomoć za bolovanje preko 90 dana.
* Šifra 32121 rashodi za prijevoz na posao i s posla povećali su se zbog porasta cijene javnog prijevoza i promjene rasporeda kojom je više djelatnika ostvarilo pravo na isplatu naknade prijevoza po prijeđenom kilometru što je uvećalo ovu vrstu rashoda. Također se u 2025.g. temeljem Izmjena Pravilnika o proračunskom računovodstvu i računskom planu (NN154/24) rashodi plaće za ožujak evidentiraju kao trošak , ne više pod šifru 19 Rashodi budućih razdoblja. Takvo evidentiranje rashoda za prijevoz uvećali su ukupne rashode po ovoj šifri u odnosu na rashode u 2024.g. kada su se rashodi za plaću ožujka evidentirani na šifri 19 Rashodi budućih razdoblja.
* rashod Šifra 32361 Obvezni i zdravstveni pregledi također su veći jer su se obvezni zdravstveni pregledi djelatnika na koje djelatnici ostvaruju pravo temeljem Temeljnog kolektivnog ugovora za službenike i namještenike u javnim službama realizirali u promatranom razdoblju u 2025.g. dok su se u 2024.g. realizirali nakon izvještajnog razdoblja.
* Šifra 32372 Ugovori o djelu rashodi su veći u odnosu na prethodno izvještajno razdoblje zbog toga jer je Ugovor o djelu za vjeroučitelja islamskog vjeronauka sklopljen na nešto veći iznos radi povećanja plaće
* Šifra 32955 Novčana naknada za nezapošljavanje invalida veća je zbog povećanja naknade u 2025.g. u odnosu na 2024.g. Također se zbog Izmjena Pravilnika o proračunskom računovodstvu i računskom planu (NN154/24) rashodi ove naknade za ožujak u 2025.g. više ne evidentiraju pod šifrom 19 Rashodi budućih razdoblja nego kao rashod pa je i to povećalo rashode pod ovom šifrom
* Šifra 37221 Sufinanciranje cijene prijevoza predstavlja rashode za sufinanciranje prijevoz učenika s posebnim potrebama pri odlasku na punktove. Ovi rashodi nisu realizirani u 2024.g. u promatranom razdoblju jer nije bilo učenika koji su odlazili na punktove dok smo u 2025.g. imali ovu vrstu rashoda.
* Šifra 37229 Ostale naknade iz proračuna u naravi odnose se na rashode za isplatu kotizacije učeniku na natjecanju i ta vrsta rashoda realizirana je u 2024.g. dok u 2025.g. nismo imali potrebe za tom vrstom rashoda.

Voditelj računovodstva Ravnatelj Škole

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Martina Ožbolt,dipl.oec. Barbara Kalčič Grabrovac,prof.